Document ID: 32003R2207

Komisijas Regula (EK) Nr. 2207/2003
(2003. gada 17. decembris),
ar ko groza Regulu (EK) Nr. 1901/2000, vienkāršojot neto masas jēdzienu
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā 1991. gada 7. novembra Padomes Regulu (EEK) Nr. 3330/91 par statistiku attiecībā uz preču tirdzniecību starp dalībvalstīm [1], un jo īpaši tās 23. panta 4. punktu,
tā kā:
(1) Preču daudzums ir ticama un stabila informācija, kas nepieciešama starptautiskās tirdzniecības salīdzināšanai.
(2) Daudzuma mērvienības izmanto, lai pārbaudītu savākto datu ticamību un aprēķinātu indeksus.
(3) Atbilstoši Komisijas Regulai (EK) Nr. 1901/2000 [2], kas nosaka dažus īstenošanas noteikumus Padomes Regulai (EEK) Nr. 3330/91 par daudzuma mērvienībām, neto masa kilogramos ir galvenais rādītājs, un tas ir jāmin katram preču veidam; tomēr dažiem produktiem tā nav piemērotākā mērvienība; tādēļ šādos gadījumos par informācijas sniegšanu atbildīgā puse ir jāatbrīvo no neto masas norādīšanas.
(4) Regulā (EK) Nr. 1901/2000 ir izstrādāts to produktu saraksts, kuriem par informācijas sniegšanu atbildīgajai pusei nav jānorāda neto masa; šis saraksts jāpielāgo, ņemot vērā izmaiņas, kas rodas pēc kombinētās nomenklatūras ikgadējās atjaunināšanas.
(5) Skaidrības labad turpmāk šāda veida pielāgojumi katrā gadījumā jāīsteno, izmantojot regulu, ar kuru groza Regulu (EK) Nr. 1901/2000.
(6) Tādēļ Regula (EK) Nr. 1901/2000 ir jāgroza.
(7) Šajā regulā paredzētie pasākumi ir saskaņā ar atzinumu, ko sniegusi Preču tirdzniecības starp dalībvalstīm statistikas komiteja,
IR PIEŅĒMUSI ŠO REGULU.
1. pants
Regulu (EK) Nr. 1901/2000 groza šādi:
1. Šīs regulas 23. panta a) punktā svītro teikumu "Lai informētu personu, kas atbild par informācijas sniegšanu, par iespējamu pielikuma atjaunināšanu kombinētās nomenklatūras ikgadējo pārmaiņu dēļ, Eiropas Kopienu Oficiālajā Vēstnesī (C sērijā) publicē paskaidrojumus".
2. Regulas II pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
To piemēro no 2004. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2003. gada 17. decembrī

Labels: 8
3
19